Държавен вестник, бр. 70, 2018 г., стр. 90

СТР.  90	
Д Ъ Р Ж А В Е Н  В Е С Т Н И К 	
БРОЙ  70
11. „Извънигрово време“ означава времето 
90 минути преди футболната среща, между по-
лувремената и 90 минути след завършване на 
футболната среща.
12. „Системно“ означава действия или без-
действия, осъществили се три или повече пъти 
за съответен период.
13. „Група, групово, групов протест“ – когато 
при деянието са участвали най-малко три лица.
14. „Последствие“ означава:
а) всяко съприкосновение на хвърлени по 
посока на терена предмети със състезатели, 
служебни и длъжностни лица, на които е при-
чинено увреждане, надлежно констатирано и 
отразено в докладите на длъжностните лица, 
лекар, началник-охрана;
б) всяко съприкосновение на хвърлени по 
посока на терена предмети с имущество, соб-
ственост на държавни, общински, обществени 
и частни ЮЛ или ФЛ, при което се причиняват 
значителни вредни последици на това имущество, 
правещи го негодно за обичайната употреба, 
или налага отстраняването им по специален 
технически начин;
в) последствие е налице и тогава, когато липсва 
съприкосновение, но нарушението с оглед на на-
чина на извършване, качеството и свойствата на 
обществена опасност на деянието и извършителя 
като обективна страна при съприкосновение е 
в състояние да причини описаните в букви „а“ 
и „б“ вредни последици;
г) в случаите, когато от страна на зрителите 
има хвърлени книжни ленти или димки, което 
налага временно прекратяване на срещата, като 
същевременно няма засегнати състезатели, слу-
жебни и длъжностни лица, се приема, че няма 
последствие.
15. „Тежки последствия“ са налице, когато в 
случаите по предходната алинея са настъпили 
сериозни увреждания на физическите лица, 
довели до временно разстройство на здравето, 
в резултат на което се налага лечение или на-
блюдение на пострадалия в болнично заведение 
за срок два и повече дни.
16. „Обида“ означава, когато публично в пе-
чатни, телевизионни или електронни медии се 
каже или извърши нещо унизително за честта 
или достойнството на друго лице.
17. „Неспортсменско поведение“ има значение-
то по чл. 18, т. 2 от Дисциплинарния правилник.
18. „Некоректно поведение“ има значението 
по чл. 18, т. 3 от Дисциплинарния правилник.
19. „Расистки или дискриминационни“ означа-
ва всичко, което води до нанасяне на обида или 
посегателство срещу личността, основаващи се 
на раса, вероизповедание, цвят на кожата, пол, 
националност и др.
20. „Тежки провинения“ означава:
а) действия, изразяващи се в нанасяне на 
побой, причиняване на телесни увреждания или 
материални щети, или такива, които поради 
естеството и характера си се отличават с висока 
степен на обществена опасност;
б) тежки провинения са и тези, за които в 
настоящия правилник са предвидени наказа-
ния ССП, забрана да изпълнява функции от 
името на отбора за четири и повече срещи и/
или имуществена санкция в размер 6000 лв. и 
повече или лишаване от домакинство за три и 
повече срещи.
21. „Телесно увреждане“ или „телесна повреда“ 
означава физическо увреждане на тялото, удос-
товерено с издаден по надлежен ред официален 
документ от здравно заведение.
22. „Забрана да се изпълняват функции“ 
означава забрана за изпълняване на функции 
от името на отбора по отношение на предста-
вляването на отбора и ФК пред БФС, БПФЛ, 
АФЛ, постоянните комисии на БФС, органите, 
администриращи първенството и отделната 
среща, други ФК.
23. „Микс-зона“ означава зона, в която се 
дават интервюта при определени от БФС аран-
жирани места.
24. „Писта“ означава зоната между оградата 
на трибуната и страничната линия на игралното 
поле, включително когато не е налице изрично 
отделена лекоатлетическа писта.
25. „Публика“ означава всеки, който в дадена 
среща не е служебно лице, длъжностно лице или 
участник в състезанието.
26. „Наредбата за сигурността на спортните 
обекти“ – Наредбата за сигурността на спортните 
обекти и мерките срещу насилието и лошото 
поведение на зрители преди, по време и след 
провеждане на спортни прояви, организирани на 
стадиони и в спортни зали, приета с Постано-
вление № 173 на Министерския съвет от 2000 г. 
27. „ЗООРПСМ“ – Закон за опазване на 
обществения ред при провеждане на спортни 
мероприятия, в сила от 30.11.2004 г.
28. „Състезатели от държави извън ЕС“ 
означава състезатели, които не са граждани 
на държави, членки на Европейски съюз, на 
страните по Споразумението за Европейското 
икономическо пространство или на Конфедера-
ция Швейцария.
§ 2. Всички текстове, препращащи към от-
делни глави, раздели, членове, точки и букви, 
се счита, че препращат към съдържанието на 
тази наредба, освен ако препращането е изрично 
към друг акт.
§ 3. За всички случаи, неуредени в тази 
наредба, се прилагат документите на БФС и 
правилата на играта футбол.
§ 4. За всички, непредвидени в тази наредба 
срещи, първенства и турнири и други състеза-
ния по футбол, организаторите задължително 
уведомяват БФС най-малко 36 часа преди за-
почването им.
ЗАКЛЮЧИТЕЛНИ РАЗПОРЕДБИ
§ 5. Наредбата отменя Наредба за първен-
ствата и турнирите по футбол в системата на 
БФС за сезон 2017 – 2018 година (ДВ, бр. 65 
от 2017 г.).
§ 6. Настоящата Наредба за сезон 2018/2019 г. 
е приета от Изпълнителния комитет на БФС с 
решение по т. 2 от протокол № 3 от 7.06.2018 г.
Наредбата е публикувана на интернет стра-
ницата на БФС – www.bfunion.bg.
Изпълнителен директор: 
Б. Попов